
Parlamentul României

Camera Deputaţilor

COMISIA PENTRU ADMINISTRAŢIE PUBLICĂ  


11 februrie 1998 AMENAJAREA TERITORIULUI ŞI ECHILIBRU 


Nr. 454/XVIII/6

ECOLOGIC
A V I Z

asupra proiectului de Lege pentru modificarea unor prevederi din Ordonanţa de urgenţă a Guvernului nr. 30/1997 privind reorganizarea regiilor autonome, aprobată şi modificată prin Legea nr. 207/1997. 



Cu adresa nr.7 din 3 februarie 1998, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării, cu proiectul de Lege pentru modificarea unor prevederi din Ordonanţa de urgenţă a Guvernului nr. 30/1997 privind reorganizarea regiilor autonome, aprobată şi modificată prin Legea nr.207/1997. 



În urma examinării proiectului de lege sus-menţionat, în şedinţa din 10 februarie 1998, comisia a hotărât cu majoritate de voturi că nu poate fi avizat favorabil şi propune respingerea acestuia  pentru următoarele motive:



1. Prin  textul prevăzut în prezentul proiect de lege care priveşte modificarea alin.3 al art.1din Legea nr. 207/12 decembrie 1997, se încearcă de fapt revenirea la textul alin.3 al art.1 din Ordonanţa de urgenţă a Guvernului nr. 30 din 16 iulie 1997.



După cum se ştie, cu prilejul dezbaterilor la proiectul de Lege pentru aprobarea Ordonanţei de urgenţă a Guvernului nr. 30/1997, în cadrul celor două Camere ale Parlamentului au fost prezentate numeroase amendamente prin care s-au adus modificări şi completări la prevederile ordonanţei sus-amintite. 



Cu acest prilej au fost dezbătute şi prevederile alin.3 al art.1 şi existând suficiente argumente pentru a fi modificate, a fost adoptat textul existent  în Legea nr.207 /1997.



2. Neexistând până în prezent o definire a regiilor autonome cu activităţi de interes naţional, textul acestui alin. 3 al art.1, repus în dezbaterea Parlamentului în forma prezentată, crează posibilitatea luării unor hotărâri eronate de către autorităţile publice centrale sau locale cu privire la măsurile de reorganizare a regiilor autonome, cu consecinţe deosebite în plan economic şi social .


În raport cu obiectul şi conţinutul său considerăm că legea supusă dezbaterii şi adoptării are un caracter de lege ordinară , conform prevederilor constituţionale.

